CELEX: 62007TN0457
Language: mt
Date: 2007-12-10 00:00:00
Title: Kawża T-457/07: Rikors imressaq fl- 10 ta' Diċembru 2007 — Evropaïki Dynamiki vs EFSA

23.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 51/47
            
         Rikors imressaq fl-10 ta' Diċembru 2007 — Evropaïki Dynamiki vs EFSA
   (Kawża T-457/07)
   (2008/C 51/87)
   Lingwa tal-kawża: L-Ingliż
   Partijiet
   
      Rikorrenti: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateni, il-Greċja) (rappreżentant: N. Korogiannakis, avukat)
   
      Konvenuta: Awtorità Ewropea għas-Sigurtà fl-Ikel (EFSA)
   Talbiet tar-rikorrenti
   
               —
            
            
               tannulla d-deċiżjoni ta' l-EFSA li ma tilqax l-offerta tar-rikorrenti u tagħti l-kuntratt lill-appaltatur li ntagħżel;
            
         
               —
            
            
               tikkundanna lill-EFSA tbati l-ispejjeż inklużi dawk legali tar-rikorrenti kif ukoll dawk l-ispejjeż sostnuti b'konnessjoni mar-rikors.
            
         Motivi u argumenti prinċipali
   Ir-rikorrenti ressqet offerta fir-rigward tas-sejħa għal offerti min-naħa tal-konvenuta għall-provvista ta' assistenza ta' konsulenza ta' l-IT (ĠU 2007/S 97-118626). Ir-rikorrenti tikkontesta d-deċiżjoni tal-konvenuta ta' l-1 ta' Ottubru 2007 li tiċħad l-offerta tar-rikorrenti u li tagħti l-kuntratt lil persuna oħra li tefgħet l-offerta.
   In sostenn tat-talba tagħha, ir-rikorrenti ssostni li l-EFSA naqset milli tindika r-raġunijiet skond l-Artikolu 253 KE u, b'mod partikolari, li tinforma lir-rikorrenti dwar il-merti relatati tal-persuna li tefgħet l-offerta' li ntagħżlet. Skond ir-rikorrenti, l-EFSA ħawdet il-kriterji ta' selezzjoni bi kriterji ta' għotja meta evalwat l-offerti u użat kriterji ta' evalwazzjoni li ma kinux espliċitament inklużi fis-sejħa għal offerti. Barra minn hekk, ir-rikorrenti tallega li l-EFSA wettqet żbalji manifesti ta' evalwazzjoni.